text: তাইওয়ান প্রণালী (台湾海峡 থাইওয়ান হাইশিয়া) দক্ষিণ চীনের ফুচিয়েন প্রদেশ এবং পূর্ব চীন সাগরে অবস্থিত তাইওয়ান দ্বীপকে পৃথককারী একটি অগভীর সমুদ্র প্রণালী ও প্রশান্ত মহাসাগরের একটি বাহু। সবচেয়ে সংকীর্ণ অংশে এটি প্রায় ১৩০ কিলোমিটার প্রশস্ত এবং এটি সর্বোচ্চ ৭০ মিটার গভীর। প্রণালীটি দক্ষিণ-পশ্চিমে অবস্থিত দক্ষিণ চীন সাগরকে উত্তর-পূর্বে অবস্থিত পূর্ব চীন সাগরের সাথে সংযুক্ত করেছে। প্রণালীতে একটি দ্বীপপুঞ্জ আছে যার নাম ফেংহু দ্বীপপুঞ্জ (বা পেস্কাদোরেস দ্বীপপুঞ্জ)। প্রণালীর মূল চীনা ভূখণ্ড উপকূলে শিয়ামেন, ছুয়ানচৌ এবং ফুচৌ বন্দর শহরগুলি অবস্থিত। তাইওয়ান উপকূলে কাও-শিয়ুং বন্দরটি প্রধান। ১৬শ শতকের শেষভাগে পর্তুগিজ অভিযাত্রীরা প্রণালীটির নাম রেখেছিলেন ফরমোসা (“সুন্দর”) প্রণালী। তবে বর্তমানে পাশ্চাত্যে ও বিশ্বের সর্বত্র এটি তাইওয়ান প্রণালী নামেই পরিচিত। প্রণালীটি একটি তাইফুন ঘূর্ণিঝড়প্রবণ অঞ্চলে অবস্থিত।
  
  বিষয়শ্রেণী:তাইওয়ান প্রণালী
  বিষয়শ্রেণী:এশিয়ার সমুদ্রপ্রণালী
  বিষয়শ্রেণী:প্রশান্ত মহাসাগরের সমুদ্রপ্রণালী
  বিষয়শ্রেণী:আন্তর্জাতিক সমুদ্রপ্রণালী
  বিষয়শ্রেণী:চীনের সমুদ্রপ্রণালী
  বিষয়শ্রেণী:তাইওয়ানের সমুদ্রপ্রণালী
  বিষয়শ্রেণী:পূর্ব চীন সাগর
  বিষয়শ্রেণী:দক্ষিণ চীন সাগরের সমুদ্রুপ্রণালী
  বিষয়শ্রেণী:ফুচিয়েন প্রদেশের জলরাশি
title: তাইওয়ান প্রণালী